El Cinema Tívoli programa una vesprada de “Curts per la Dana”
2025-07-24

El Cinema Tívoli de Burjassot també s’arromanga per a tirar una mà als municipis i ciutadans i ciutadanes afectats per la Dana del passat 29 d’octubre. Així, just un mes després del desastre, el cinema de Burjassot ha programat una sessió de curtmetratges, que tindrà lloc el divendres 29 de novembre, a les 19.30 h. Tota la recaptació de la taquilla de la vesprada es destinarà als damnificats per la DANA a través de Creu Roja.

La sessió benèfica, en col·laboració amb el Butoni Fest, inclourà la passada de set curtmetratges: Cava, de Jandro; Pequeño, de Meka Ribera i Álvaro G. Company, Actos por Partes, de Sergio Milà; Shark, de Nash Edgerton; Becarias, de Marina Donderis, Nuria Poveda i Marina Cartó, Sisé Primera, d’Albert Carbó i Wilson, de David Gaspar i Pau Genoll.

Les entrades per a participar en aquesta sessió de curts per la DANA tenen un preu únic de 4 euros i es poden adquirir en la pàgina web del Cinema Tívoli i en la taquilla, des de mitja hora abans de l’inici de cada projecció.